ગઈ કાલથી રિહર્સલની શરૂઆત થઈ હતી જે કાર્યક્રમના અંત સુધી ચાલશે. દરરોજ વહેલી સવારે ૬ વાગ્યે પ્રૅક્ટિસ શરૂ થઈ જશે અને બપોર સુધી ચાલશે. ટ્રાફિકની ખરાબ પરિસ્થિતિને કારણે પહેલા જ દિવસે બાળકો સવારે ૯.૩૦ને બદલે ૧૧ વાગ્યે સ્કૂલ પહોંચ્યાં હતાં. એ જ પ્રમાણે ઑફિસ જનારા લોકો પણ મોડા પડ્યા હતા. ક્વીન્સ નેકલેસ રોડની ત્રણ લેન પર રિહર્સલ ચાલે છે અને માત્ર જમણી તરફની એક લેન વાહન માટે ખુલ્લી રાખવામાં આવી છે, જે પીક-અવર્સ માટે ઘણી ઓછી છે. વધુમાં કેટલીક જગ્યાએ રોડને ખોદી નાખવામાં આવ્યો છે. પોલીસે કેટલાક રોડ પર પાર્કિંગ પર પ્રતિબંધ મૂક્યો છે તો કેટલીક લેનને ટ્રાફિક માટે બંધ કરી દેવામાં આવી છે.